NaiveNeuron/SloPal huggingface dataset:
Pellegrini, Peter, podpredseda NR SR (2020-06-09):
Ďakujem pekne, pán minister. Poprosím teraz pani predsedníčku výboru Janu Žitňanskú, aby informovala Národnú radu o výsledku rokovania výborov o tomto návrhu zákona a zároveň zdôvodnila a odôvodnila návrh a stanovisko gestorského výboru. Nech sa páči.
Laššáková, Jana, podpredsedníčka NR SR (2014-03-26):
Príjemné dobré ráno, vážené panie poslankyne, páni poslanci, otváram šiesty rokovací deň 33. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Peter Šuca. Pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 122/2013 Z. z. o ochrane osobných údajov a o zmene a doplnení niektorých zákonov . Návrh vlády je uverejnený ako tlač 951. Prosím ministra spravodlivosti Slovenskej republiky Tomáša Boreca, aby vládny návrh zákona, Tomáša Boreca, aby návrh vlády odôvodnil. Nech sa páči, pán minister.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 140 poslancov, za 104, proti 8, zdržalo sa 27, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Bugár, Béla, podpredseda NR SR (2019-01-31):
Nech sa páči, prezentujme sa a hlasujme. (Hlasovanie.) Prítomných 141, za 69, proti 8, zdržalo sa 64 poslancov. Návrh nebol schválený. Nech sa páči.
M. Dzurinda, predseda vlády SR: (2002-02-05):
Po prvé - pomenujem problém, po druhé - vyjadrím meritórne stanovisko vlády Slovenskej republiky i moje osobné k problému ako takému, po tretie - oboznámim vás s vyjednávacími východiskami vlády pri doterajších rokovaniach, po štvrté - ponúknem vám pohľad na doterajší priebeh našich vzájomných rokovaní, po piate - oboznámim vás s očakávanými alternatívami ďalšieho vývoja a na záver v šiestej časti vás oboznámim so samotným meritórnym postojom vlády Slovenskej republiky, ktorý dnes vláda prijala na svojom mimoriadnom rokovaní. Tak teda po prvé, v čom je problém samotného zákona o Maďaroch žijúcich v susedných krajinách? Základný problém tohoto zákona spočíva v tom, že zjavne boli porušené medzinárodné zásady, ktorými sa demokratické štáty riadia v otázke správania sa k národnostným menšinám. Tieto medzinárodné zásady celkom jednoznačne hovoria, že prijatie jednostranných opatrení štátmi, ktoré poskytujú výhody osobám patriacim k ich príbuzenským menšinám, je legitímne iba vtedy, ak sa rešpektujú zásady územnej zvrchovanosti štátov, zásada pacta sun servanda, priateľských vzťahov medzi štátmi a rešpektovania ľudských práv a základných slobôd, najmä zákazu diskriminácie. Trápi ma, že pán poslanec Cuper nemá žiaden záujem o túto zložitú problematiku. J. Migaš, predseda NR SR: Pán poslanec Cuper, nech sa páči, ak chcete diskutovať mimo rokovacej miestnosti, a keď nie, sadnite si na svoje miesto.
Halúz, Milan, poslanec NR SR (2014-10-16):
Pani predsedajúca, odhlasovali sme pozmeňujúce návrhy z informácie a z rozpravy. Prosím, dajte hlasovať o postúpení návrhu zákona do tretieho čítania ihneď.
J. Počiatek, minister financií SR: (2009-11-03):
A ešte, no už nemám veľa času. A to je v podstate to najdôležitejšie, čo som chcel.
Hrušovský, Pavol, predseda NR SR (2012-02-03):
Hlasujeme, páni poslanci, o pozmeňovacích návrhoch pod poradovými číslami 2 až 7. (Hlasovanie.) 147 prítomných, 120 poslancov za návrh, 26 sa zdržalo, 1 nehlasoval. Návrh sme schválili. Prosím ďalší návrh.
Šeliga, Juraj, podpredseda NR SR (2020-04-01):
Ďakujem pekne. S faktickými poznámkami dvaja páni poslanci. Pán poslanec Kotleba, nech sa páči.
B. Bugár, podpredseda NR SR: (2003-06-18):
Teraz dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, poslancovi Jurajovi Liškovi. Pán poslanec, nech sa páči, máte slovo.
Hrnčiar, Andrej, podpredseda NR SR (2016-04-21):
Pán poslanec Budaj.
Bugár, Béla, podpredseda NR SR (2016-09-20):
Prezentujme sa a hlasujme. (Hlasovanie.) Prítomných 136 poslancov, proti 4, 132 sa zdržalo hlasovania. Ani tento bod nebol odsúhlasený. Nech sa páči.
Kollár, Boris, predseda NR SR (2023-05-18):
Na rozpravu evidujem dve faktické poznámky. S prvou pán poslanec Linhart a potom pán poslanec Baránik. Nech sa páči, máte slovo, pán poslanec.
Sulík, Richard, predseda NR SR (2010-12-14):
Prosím, hlasujte teraz. (Hlasovanie.) Prítomných 143 poslancov, hlasovalo za 77, proti 9, zdržalo sa 57. Konštatujem, že sme schválili vládny návrh novely zákona č. 338//2000 Z. z. o vnútrozemskej plavbe. To boli hlasovania o bodoch, ktoré boli prerokované ešte v piatok, teraz pristúpime k bodom, ktoré boli prerokované dnes. Prosím spoločného spravodajcu z výboru pre vzdelávanie, vedu, mládež a šport pána poslanca Martina Poliačika, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov . Pán poslanec, máte slovo.
Šipoš, Michal, poslanec NR SR (2022-12-20):
Ďakujem pekne. Podávam procedurálny návrh, aby sme v tomto bloku hlasovaní hlasovali o týchto bodoch – 1216 tlač, bod 16, je to ochrana zdravia, tlač 1333, to je bod 115 oddlženie nemocníc, tlač 1337, to je bod 112 výdavkové limity, tam sa jedná o skrátené legislatívne konanie a bod 1331, pardon, tlač 1331, bod 111, to je tiež skrátené legislatívne konanie, to je ropa, solidárny príspevok. Ďakujem pekne. Ostatné všetky tlače sa budú hlasovať o sedemnástej.
Horváthová, Eva, poslankyňa NR SR (2021-05-04):
Ďakujem. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 11. júna 2021 a gestorský výbor do 14. júna 2021.
Pčolinský, Peter, podpredseda NR SR (2023-02-03):
Pán poslanec Kočiš.
Danko, Andrej, podpredseda NR SR (2024-01-26):
Ja len aby bolo jasné, ja som sa nesmial z vás, ale ten pojem karpatská legislatíva, to si napíšem teda. (Povedané s pobavením.) Nech sa páči, pán poslanec Prostredník.
Pellegrini, Peter, predseda NR SR (2023-11-16):
S faktickou poznámkou pán poslanec Majerský.
Žiga, Peter, podpredseda NR SR (2024-09-25):
Prosím, prezentujme sa a hlasujme. (Hlasovanie.) 143 prítomných, 89 za, 54 sa zdržalo. Konštatujem, že sme schválili návrh novely zákona č. 315/2001 o Hasičskom a záchrannom zbore. Teraz prosím určenú spravodajkyňu z výboru pre sociálne veci poslankyňu Ľubicu Laššákovú, aby uviedla hlasovanie v prvom čítaní o návrhu poslankyne Novákovej na vydanie zákona, ktorým sa dopĺňa zákon č. 453/2003 o orgánoch štátnej správy v oblasti sociálnych vecí, tlač 415, bod 22 schváleného programu. Nech sa páči, pani spravodajkyňa, uvádzajte hlasovanie. (Hlasovanie o návrhu poslankyne Národnej rady Slovenskej republiky Aleny Novákovej na vydanie zákona, ktorým sa dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov , tlač 415.)
Bugár, Béla, podpredseda NR SR (2018-12-04):
Nech sa páči, prezentujme sa a hlasujme. (Hlasovanie.) Prítomných 146, za 88, zdržalo sa 57 poslancov, 1 nehlasoval. Konštatujem, že váš návrh bol schválený. Nech sa páči.
Kuriak, Milan, poslanec NR SR (2022-12-06):
Ďakujem za slovo. Vážený pán predsedajúci, pán minister, vážené pani poslankyne, páni poslanci, dovoľte mi predniesť pozmeňujúci a doplňujúci návrh, ktorý prednesiem po odôvodnení. Pozmeňujúci návrh bude k vládnemu návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 563/2009 o správe daní a o zmene a doplnení niektorých zákonov v znení neskorších predpisov. V návrhu novely zákona o dani z príjmov na prechodné obdobie dvoch rokov sa na vyživované detí do 18 rokov navrhuje zvýšenie daňového bonusu vo výške 140 eur mesačne na dieťa. Uvedené opatrenia budú mať negatívny dopad na výnos dane z príjmov fyzických osôb. Vláda Slovenskej republiky bola častokrát zo strany samospráv kritizovaná za to, že týmito prorodinnými opatreniami vážnym spôsobom poškodzuje samosprávu. Nie je tomu tak. Každému je jasné, že žijeme v ťažkej dobe. Samosprávy musia denne zápasiť s novými výzvami, a to je napríklad šetrenie energiami, boj s infláciou a s tým spojené zvyšovanie cien tovarov a služieb, ktoré samosprávy potrebujú na svoj chod či samotný rozvoj. Práve preto vláda aj ministerstvo financií pristúpilo k pomoci samosprávam veľmi výrazným spôsobom v tejto ťažkej dobe. Práve tento pozmeňujúci a doplňujúci návrh má za cieľ samosprávam pomôcť a kompenzovať im straty, ktoré pomoc môžu spôsobiť. Vzhľadom na to, že výnos dane z príjmov fyzických osôb je príjmom rozpočtov obcí a rozpočtov vyšších územných celkov, navrhuje sa kompenzovať dopad tohto opatrenia na samosprávy zo zdrojov z príjmov z dane, z príjmov právnických osôb a to novelizáciou zákona č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov. Takto zvýšené sumy sa obciam a vyšším územným celkom budú rozdeľovať a poukazovať rovnakým spôsobom ako výnos dane z príjmov fyzických osôb, teda podľa platného vzorca pre daň z príjmov fyzických osôb. Návrh počíta s ďalším navýšením o 100 mil. eur a to len na rok 2023, samozrejme, potom aj na rok 2024, z dôvodu zabezpečenia finančnej stabilizácie územnej samosprávy v nadväznosti na zvyšovanie cien energií. Vážení kole... vážené kolegyne, vážení kolegovia, ospravedlňujem sa vám, že opakovane predkladám vlastne ten istý pozmeňujúci návrh, ale inak to technicky urobiť nešlo. Pôvodný pozmeňujúci návrh som stiahol a predkladám nový, v ktorom je voči pôvodnému jeden jediný a o to dôležitejší rozdiel. Dodatočne navyšujeme sumu kompenzácie samosprávam o ďalších 100 mil. eur v roku 2023, ako som spomenul. Som veľmi rád, že samosprávy s týmto návrhom súhlasia a podporujú ho. Ďakujem, že ho podporíte aj vy v tomto pléne. Ďakujem vám za podporu tohto návrhu zákona aj pozmeňujúceho návrhu. Dovoľte mi teraz predniesť pozmeňujúci a doplňujúci návrh. Pozmeňujúci návrh poslancov Národnej rady Slovenskej republiky Džordžiho Džimešiho... (Reakcia z pléna.)
Hrnčiar, Andrej, podpredseda NR SR (2018-03-14):
Pán poslanec Vašečka.
Beluský, Martin, poslanec NR SR (2021-12-08):
Ďakujem za slovo. Pán minister, ja by som sa chcel vrátiť k tomu, o čom máme vlastne diskutovať, teda o návrhu zákona v jeho novom znení, tak ako to pripravilo ministerstvo financií. Ďakujem za pozmeňujúci návrh. Rozumiem, že nie je to jednoduché za takú krátku dobu to spraviť, aby to bolo, aby to bolo naozaj vychytané. Preto naozaj si myslím, že sme kľudne mohli začať rokovať o tom aj neskôr alebo zajtra, ale v poriadku. A ten pozmeňujúci návrh má podľa mňa aj také formálne nedostatky, ale predpokladám, že to ešte prejde cez nejakú legislatívu, že sa tam vychytajú tie také naozaj úplne formálne, formálne chyby. Ale k samotnému obsahu. Áno, na jednej strane je to teda to, čo ste rozprávali na tlačovej konferencii, čiže po tej stránke je to v poriadku a je to podľa mňa aj zlepšenie toho pôvodného návrhu, takže to treba povedať nahlas. Ale čo mi tu naozaj chýba, chýbajú mi tam vlastne také dve veci v tom pozmeňujúcom návrhu. Jedna vec, to spomínal aj váš štátny tajomník na výbore pre financie a rozpočet, že sa bude myslieť aj na ľudí, ktorí z nejakého dôvodu nemôžu absolvovať to očkovanie, či už je to kvôli tomu, že majú tie protilátky, alebo majú nejakú poruchu imunity, alebo sa liečia na, kortikoidmi alebo chemoterapiou, alebo majú nejakú alergiu na nejakú zložku očkovacej látky, tí tam ale nie sú v tom pozmeňujúcom návrhu, čiže to je otázka, či to tam ešte plánujete nejakým spôsobom dopracovať. A druhá vec, čo mi tam chýba úplne najviac, je tých 100 eur pre všetkých dôchodcov, teda aj tí, ktorí nepodstúpili očkovanie. Bolo to sľúbené v tom prvom čítaní, aj to tu pán predseda parlamentu rozprával, že to bude, že treba za to zahlasovať, lebo je to tam. Ale nie je to tam a by som bol naozaj veľmi rád, keby nad tým ešte ministerstvo pouvažovalo, aby sme to tam prípadne dopracovali. Ďakujem.
Grendel, Gábor, podpredseda NR SR (2021-04-30):
Prepáčte, pán podpredseda. (Reakcia rečníka: „Áno.“ ) Pán poslanec, poprosím vás, aby ste v sále netelefonovali. Ďakujem pekne.
S. Janiš, poslanec: (2010-06-10):
Takže verejná infraštruktúra a občania. Verejná infraštruktúra je verejná alebo VÚC-karská, alebo štátna, opravy môžu byť financované zo štátu a následne preplácané z Fondu solidarity Európskej únie, škody občanom nemôžu byť preplácané z fondov Európskej únie. V tom je rozdiel, že my chceme financiami politických strán pomôcť konkrétnym ľuďom. Páni a dámy zo Smeru, veľmi sa ospravedlňujem, ale neveril som, že vám spôsobím také problémy, keď chceme dať peniaze ľuďom poškodeným povodňami.
Szalay, Tomáš, poslanec NR SR (2024-01-23):
Vážený pán predsedajúci, ďakujem veľmi pekne za slovo. Vážený pán minister, vďaka za vašu prítomnosť, a rád by som reagoval na príspevok k rozprave od pána Spišiaka. Keďže ja som už v ostatných faktických poznámkach v rámci tohto rokovania o skrátenom legislatívnom konaní viackrát použil analógie z filmov a kinematografie, mali sme tu Avatara, mali sme tu Pyšnú princeznú, kde sa môžete v jednej krajine smiať a v druhej sa nesmejete, tak v jednej krajine sa bude môcť kradnúť a v druhej, a v inej nie, tak mne pri počúvaní príspevku pána Spišiaka napadol ďalší film, keď hovoril o tom, že tu sa robia tie zmeny rýchlo, tak logicky k tomu patrí že Rýchlo a zbesilo. Vina Diesela vo vláde už máme, takže by to nemusel byť až taký problém s tým castingom. Ale naspäť, naspäť teda k vecnej podstate vášho príspevku, pán poslanec. Bolo to pre mňa oči otvárajúce, veľmi si cením vaše životné skúsenosti a téma spolupracujúcich obvinených, o nej zrejme teda budeme počuť viac v rozprave v druhom čítaní, ak sa to do druhého čítania dostane, a som veľmi zvedavý na váš, na váš príspevok, naozaj ste urobili dobrý teasing, je to niečo, čo ma naozaj zaujíma. Mám za sebou päť semestrov práva, ale k trestu sme sa nedostali teda v mojom živote, takže toto je veľmi zaujímavá vec, že tento inštitút, ktorý pomáha odhaľovať, odhaľovať naozaj tú najvážnejšiu, najzávažnejšiu trestnú činnosť v našej krajine, že nebude môcť byť efektívne využívaný, to považujem za jeden zo škandalóznych dôsledkov tohto navrhnutého zákona. A ja si myslím rovnako ako pán Spišiak, že by tento zákon mal byť stiahnutý z rokovania a nemali by sme ho prerokovávať v skrátenom konaní. Ďakujem.
Čekovský, Kristián, poslanec NR SR (2022-05-24):
Ďakujem pekne, pán predseda. Vopred sa ospravedlňujem, nemám procedurálny návrh, len veľmi krátky oznam. Na mojom stole som našiel okuliare teda dioptrické, ak by náhodou niekomu chýbali, tak sú u mňa. Veľkosť približne ako moja hlava (smiech v pléne) a dioptrie teda výrazne silnejšie, ako by som ja potreboval. Takže nech sa páči.
Laššáková, Jana, podpredsedníčka NR SR (2012-09-21):
Pán poslanec Kuffa, nech sa páči.
Blaha, Ľuboš, podpredseda NR SR (2023-12-13):
Poprosím vás písomne. Pán poslanec Ján Horecký, nech sa páči, procedurálny návrh.
Sárközy, Irén, poslankyňa NR SR (2018-10-24):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru a výboru pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady.
A. Belousovová, podpredsedníčka NR SR: (2010-03-09):
Teraz dávam slovo spoločnému spravodajcovi predsedovi výboru pre financie, rozpočet a menu pánovi poslancovi Jozefovi Burianovi, ktorý bude informovať Národnú radu o výsledku rokovania výborov o tomto návrhu zákona a odôvodní návrh a stanovisko gestorského výboru. Nech sa páči, pán poslanec.
Hrušovský, Pavol, podpredseda NR SR (2010-09-09):
Pán poslanec Matovič.
Šeliga, Juraj, podpredseda NR SR (2020-12-08):
Pán poslanec Ďurica.
P. Muránsky, poslanec: (2005-05-20):
Predmetná spoločná správa výborov o prerokovaní uvedeného vládneho návrhu zákona bola schválená uznesením gestorského výboru pre životné prostredie č. 213 z 10. mája 2005. Národná rada Slovenskej republiky uznesením č. 1511 z 15. marca 2005 pridelila na prerokovanie vládny návrh týmto výborom: ústavnoprávnemu výboru, výboru pre financie, rozpočet a menu, výboru pre hospodárstvo, privatizáciu a podnikanie, výboru pre pôdohospodárstvo, výboru pre verejnú správu, výboru pre sociálne veci a bývanie, výboru pre zdravotníctvo, výboru pre obranu a bezpečnosť, výboru pre životné prostredie a ochranu prírody. Uvedené výbory prerokovali predmetný návrh zákona v lehote určenej uznesením Národnej rady. Gestorský výbor konštatuje, že do začatia rokovania o uvedenom vládnom návrhu zákona nedostal žiadne stanoviská od poslancov, ktorí nie sú členmi výborov, ktorým bol materiál pridelený na prerokovanie. Vládny návrh zákona odporúčali Národnej rade schváliť bez pripomienok výbor pre zdravotníctvo a výbor pre financie, rozpočet a menu. Uvedený vládny návrh zákona odporúčali Národnej rade Slovenskej republiky schváliť s pozmeňujúcimi a doplňujúcimi návrhmi výbor pre hospodárstvo, privatizáciu a podnikanie, výbor pre pôdohospodárstvo, výbor pre verejnú správu, výbor pre sociálne veci a bývanie, výbor pre obranu a bezpečnosť a výbor pre životné prostredie a ochranu prírody. Ústavnoprávny výbor neprijal platné uznesenie. Z uznesení výborov Národnej rady Slovenskej republiky uvedených pod bodom III tejto správy vyplývajú pozmeňujúce a doplňujúce návrhy, ktoré sú uvedené pod bodmi 1 až 14 v časti IV spoločnej správy. Ďakujem.
Sulík, Richard, poslanec NR SR (2012-09-25):
Pani predsedajúca, viem, že nemám na to nárok, ja som, bohužiaľ, sa nestihol prihlásiť, ale chcem sa spýtať, či by ste buď vy nesúhlasili, alebo či by nebol všeobecný súhlas, keby som mohol povedzme 10, maximálne 15 minút vystúpiť namiesto Jozefa Mihála, ktorý tu dnes nie je.
Laurenčík, Milan, poslanec NR SR (2011-03-29):
Ďakujem veľmi pekne, pán predsedajúci, za slovo. Pán poslanec Paška, ako predstaviteľ strany SMER, ale ako aj osoba by ste o morálke, dôveryhodnosti koaličných poslancov alebo parlamentu ako celku nemal vôbec hovoriť, ale radšej mlčať. Faktom je, že prvý raz v dejinách krajiny bol predseda nášho parlamentu prichytený pri pokuse o falšovanie zákona, keď chcel zmeniť text, ktorý parlament schválil. Boli ste to práve vy, pán poslanec Paška. (Ruch v sále.) Taká facka a neúcta k demokracii, právnemu štátu či parlamentnej republike je na odchod z parlamentu. Sám často opakujete slová, to, čo sa nedá nikde... (Ruch v sále. Prerušenie vystúpenia predsedajúcim.)
Pado, Martin, poslanec NR SR (2010-09-07):
Ďakujem pekne za slovo, pán predseda. Ja sa len chcem opýtať, či o morálke tu hovorila tá istá pani Tomanová, o ktorej dnes píšu médiá? Pani poslankyňa Tomanová, ak kritizujete konanie pána ministra Mihála, čo potom treba hovoriť na adresu vášho konania a toho, čo vyšlo najavo? Ak kritizujete pána ministra Mihála za to, čo robil, čo hovoríte na svoju vlastnú adresu, pani ministerka, bývalá? A, mimochodom, pani poslankyňa Tomanová, otázka odbornosti, presunu finančných prostriedkov by sa vo vašom prípade dala vzťahovať predovšetkým na odbornosť ako presunúť prostriedky vo svoj vlastný prospech. Ďakujem pekne. (Potlesk.)
Danko, Andrej, predseda NR SR (2019-02-05):
Musíš ešte raz. Poprosím, pán spoločný spravodajca, predložte návrh na pokračovanie rokovania o návrhu zákona v treťom čítaní.
Vitteková, Anna, poslankyňa NR SR (2010-10-19):
Aj ja.
Vášáryová, Magdaléna, poslankyňa NR SR (2012-08-01):
Pán poslanec, vy hovoríte o tom, o kvalifikovaných dôvodoch. Prečo ste kvalifikovane neodvolali pána Nižňanského? Mali ste vtedy, boli ste podpredsedom parlamentu, prečo ste ho neodvolali, keď vyrábal obrovskú stratu vo verejnoprávnej televízii, a mali ste obsadené rady. Prečo ste dovolili, aby zostal v televízii 47 mil. eur dlh? A to pri tom všetkom, že ste dostali ešte peniaze na tzv. zmluvu so štátom, ktorou ste vykrývali zle prijatý a zle odhlasovaný, nedobre vypočítaný tzv. zástrčkový zákon. Vy ste predsa za ten zákon hlasovali a museli ste vedieť, teda pri vašom morálnom rozhorčení, že ten zákon nebol dobre vypočítaný. Takže ja by som sa vás len spýtala, prečo takéto morálne rozhorčenie ste nepreukazovali, keď ste dosadili vy, strana SMER, strana SMER cez svojich nominantov v radách pána Hrehu, ktorý sa ukázal totálnym omylom, a pána Nižňanského, ktorý vyrobil stratu 47 mil.? Vážení páni, vy sa snažíte vyhnúť zodpovednosti, absolútnej zodpovednosti za vaše rozhodnutia. Klub SDKÚ – DS sa tejto voľby nezúčastní. Zodpovednosť za to, koho si zvolíte, si neste sami.
Grendel, Gábor, podpredseda NR SR (2022-06-22):
Otváram všeobecnú rozpravu, do ktorej som dostal jednu písomnú prihlášku od pani poslankyne Petry Hajšelovej, ale ešte pred ňou sa do rozpravy hlási pani navrhovateľka.
Vaľová, Jana, poslankyňa NR SR (2012-08-01):
Dobre.
Zmajkovičová, Renáta, podpredsedníčka NR SR (2013-11-27):
Pán poslanec Mihál s faktickou.
Bugár, Béla, podpredseda NR SR (2018-06-14):
Nech sa páči, prezentujme sa a hlasujme. (Hlasovanie.) Prítomných 136, za 100, proti 3 a zdržalo sa 33 poslancov. Sme v treťom čítaní . Otváram rozpravu v rámci tohto čítania. Pýtam sa, či sa hlási niekto do rozpravy. Ešte raz hovorím, že otváram rozpravu v rámci tretieho čítania. Tak ďakujem pekne technikom. Hlási sa niekto do rozpravy? Nie. Vyhlasujem rozpravu za skončenú, nech sa páči.
Ďuriš Nicholsonová, Lucia, podpredsedníčka NR SR (2017-05-18):
Pani poslankyňa Cigániková s faktickou.
Grendel, Gábor, poslanec NR SR (2019-01-31):
Ospravedlňujem sa, tak pozmeňujúci potom v rozprave.
Raši, Richard, poslanec NR SR (2020-05-14):
Chcem sa spýtať na antibyrokratický balíček, ktorý je pripravený a ktorý schválila ešte vláda, len už nemohol ísť kvôli konaniu volieb do legislatívneho procesu do národnej vlády..., do Národnej rady. Vieme, že bol schválený prvý a druhý antibyrokratický zákon, vládou prešiel teda aj tretí antibyrokratický zákon, ktorý odstraňuje výpis s..., z..., pod teda nevyhnutnosť nosenia rodného listu, sobášneho listu, úmrtného listu a mnohé ďalšie potvrdenia, ktoré teraz musia sa nosiť na úrady pri vybavovaní záležitostí, takže chcem sa spýtať, že kedy plánujete dať do Národnej rady práve tento tretí antibyrokratický zákon, ktorý prešiel celým legislatívnym konaním a ktorý je vlastne, prešiel všetkými pripomienkovým, pripomienkovým konaním, boli všetky odborné vyjadrenia k nemu, kedy by sme teda môžme očakávať v Národnej rade práve tretí antibyrokratický zákon.
Hrušovský, Pavol, predseda NR SR (2011-10-19):
Hlasujeme o návrhu. (Hlasovanie.) 148 prítomných, 78 za, 3 proti, 67 sa zdržalo. Schválili sme návrh. Pristúpime k tretiemu čítaniu . Chcem sa opýtať pánov poslancov, či sa chcú prihlásiť do rozpravy. Nie, preto ju vyhlasujem za skončenú. Môžeme hlasovať o návrhu zákona ako celku s odporúčaním výboru...
Žitňanská, Lucia, poslankyňa NR SR (2013-06-18):
Ďakujem pekne. A dobre sme spravili, pán poslanec Kéry. Pán poslanec Susko, ja som hovorila, že sa stotožňuje pán doktor z toho, čo povedal, s ústavným a systémovým postavením. To, myslím, sedí. A k tomu, že neexistujú právne prekážky, veď to nerozprával ani doktor Mazák, len hovorí, že nestačí, lebo nevieme, ako rozhodne Ústavný súd. A ak náhodou rozhodne v prospech Čentéša, tak nie je prostriedok nápravy. A v slušnom demokratickom, právnom štáte sa nerobia kroky, keď nevieme, ako ten proces nakoniec skončí, ak neexistuje možnosť nápravy. O tom som sa snažila hovoriť. Pán poslanec Madej, raz pre vždy. A podsúva to aj váš premiér a teraz ste to použili aj vy. Raz pre vždy. Ja ako ministerka spravodlivosti som nikdy nezdržovala publikovanie žiadneho zákona ani nálezu Ústavného súdu v Zbierke zákonov. Ústavný súd vtedy 15. júna rozhodol, v parlamente vtedy prebehla 17. júna voľba. Spýtajte sa pani Macejkovej, prečo rozhodnutie Ústavného súdu podpísala 22. júna. Môžte si to overiť z verejných zdrojov. Neviem, prečo ho podpísala nie hneď 15. júna, ale až 22. júna a prečo nám to poslala do Zbierky zákonov až potom, keď prebehla voľba v parlamente. Neviem, ale nepodsúvajte, to si vyprosím, že ja som niečo zdržovala na Zbierke zákonov. Raz pre vždy. To sú fakty a sú dohľadateľné verejne. Pán poslanec Madej, ja na rozdiel od vás poslancov SMER-u nepovažujem za telefónny zoznam, ale za volených zástupcov, ktorí majú svoju individuálnu zodpovednosť. Ďakujem. (Potlesk.)
Kollár, Boris, predseda NR SR (2022-10-05):
Nevidím to tu. A mám, dobre. Mám, dobre. Kolegovia, dám teraz hlasovať o troch procedurálnych návrhoch. Budeme teraz hlasovať, prosím, o procedurálnom návrhu, s ktorým teda ja osobne nesúhlasím s tým jeho názorom s pánom poslancom Dostálom. Prosím, prezentujme sa hlasujeme. (Hlasovanie.) Prítomných 131 poslancov, za 24, proti 41, zdržalo sa 64, nehlasovali 2. Uvedený návrh pána poslanca Dostála neprešiel, nebol schválený. Teraz budeme hlasovať o návrhu pána poslanca Vetráka. Prosím, prezentujme sa a hlasujeme. To je presunutie hlasovania, číslo parlamentnej tlač 265, na koniec schôdze. (Hlasovanie.) Prítomných 134 poslancov, za 90, proti 9, zdržalo sa 34, nehlasoval 1. Uvedený návrh pána poslanca Vetráka sme schválili. A teraz budeme ešte hlasovať o návrh poslanca Michala Šipoša. Je to presunutie na záver 72. schôdze hlasovanie, vládny návrh zákona o poplatkoch. Prosím, prezentujme sa hlasujeme. (Hlasovanie.) Prítomných 134, za 91, proti 33, zdržalo sa 10. Uvedený návrh sme schválili. Tak teraz budeme, vážené panie poslankyne, pristúpime k hlasovaniu o bode 106 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení, tlač 972. Spoločnou spravodajkyňou je členka výboru pre sociálne veci poslankyňa Jana Žitňanská. Prosím ju, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 972.)
Matovič, Igor, poslanec NR SR (2017-02-07):
Kolegovia, kolegyne, dovoľte, aby som predstavil návrh zákona, ktorý predkladám, ja neviem, piaty-, šiestykrát možno počas môjho pôsobenia v politike. Prvýkrát, keď sa o ňom hlasovalo, tak dodnes si to pamätám, že skoro prešiel o jeden hlas. Ten hlas vtedy bol, patril Pavlovi Hrušovskému a akosi sa mu nedarilo vraj zastrčiť kartu do hlasovacieho zariadenia. Aj keď ho jeho sused Richard Sulík upozorňoval, že, Paľo, neblázni, čo robíš. Tak on, akože sa mu triasla ruka a snažil sa to tam trafiť a po tých dvadsaťročných skúsenostiach v parlamente akosi sa mu to do toho času hlasovania nepodarilo. Veľmi ma to mrzelo, keďže som aj predtým videl, ako v podstate bol na takej družnej debate s Jánom Slotom, o ktorom sa tak verejne tu pošuškávalo a pošuškáva, že naďalej je majiteľom jednej z firiem, ktoré emitujú stravné lístky. A preto som to považoval za podraz vtedy, aj zo strany KDH, aj zo strany Pavla Hrušovského, že o jeden jediný hlas neprešiel návrh, ktorým sme mohli ľudí zbaviť trápnych papierikov z peňaženky. Ale nie tým, že by sme im stravné lístky zobrali, ale že miesto stravných lístkov by mali presne takú istú sumu, ale v peniazoch. Toto je podstata nášho návrhu zákona a rád ho potom bližšie predstavím v rozprave, do ktorej sa zároveň aj tým spôsobom hneď hlásim.
Pőtheová, Soňa, predsedníčka Úradu na ochranu osobných údajov (2017-09-07):
Ďakujem vám veľmi pekne. Konzultáciám s verejnosťou vyhradil úrad istý čas, kedy môže verejnosť volať a komunikovať s úradom a s právnym oddelením. V roku 2015 sme vybavili 2 011 telefonických žiadostí a v roku 2016 úrad vybavil 1 795. Ten počet je naozaj dosť veľký. Občania využívajú túto možnosť. Častokrát sú to, samozrejme, nielen súkromné osoby, ale aj najmä advokátske kancelárie, ktoré sa takýmto spôsobom informujú, ako vykladať zákon. Písomné vyjadrenia v roku 2015, to bolo 450 písomných vyjadrení, a v roku 2016 520. Kancelária súčasne je podľa zákona povinná vykonávať skúšky fyzických osôb na výkon funkcie zodpovednej osoby. V tomto období to bolo 1 437 ľudí, ktorí sa prihlásili na výkon tejto skúšky. Napriek tomu ochrana osobných údajov v hodnotenom období si vybudovala postupne svoje miesto v rámci uplatňovania základných práv a slobôd garantovaných Ústavou Slovenskej republiky. V súčasnosti sa teda pripravujeme na nové nariadenie. Prichádzame snáď ešte v tomto období, dúfame, že sa nám to podarí teda v októbri, do Národnej rady aj s novým zákon, ktorý výrazným spôsobom upraví ochranu osobných údajov. Postupujeme presne, keďže je to nariadenie Európskej únie, je ten zákon jasne daný a nemáme veľa možností prispôsobovať sa požiadavkám trhu, ktorý je na Slovensku. Správa o stave ochrany osobných údajov za roky 2015 a 2016 bude po prerokovaní v Národnej rade Slovenskej republiky zverejnená na webovom sídle a poskytnutá médiám a verejnosti. Ďakujem za pozornosť.
Hrnčiar, Andrej, podpredseda NR SR (2017-04-07):
Pán poslanec Kollár.
Pleštinská, Zita, poslankyňa NR SR (2021-03-31):
Ďakujem pekne kolegom. A tak sa teším, že tento návrh zákona našiel takú podporu vlastne naprieč politického spektra. To je, myslím si, dôležité a to je naša úloha, pripravovať dobré zákony spoločne. Myslím si, že samosprávy vo svojich územných plánoch si budú môcť vlastne určiť samé, že kde tie bilbordy budú môcť byť. A to je možno taká otázka, ako na alebo by som povedala odpoveď na vašu otázku, pretože ony najlepšie vedia, že kde vlastne tie bilbordy chcú mať. A myslím si, že v Bratislave, Bratislava je preplnená bilbordami a myslím, pán primátor mesta našiel vhodný spôsob ako v územnom pláne presne určiť to miesto, kde tie bilbordy môžu byť a kde sa musia odstrániť. A práve možno tento návrh zákona to samosprávam zjednodušuje, pretože slovenské zákony sú nastavené tak, že odstrániť akúkoľvek stavbu nie je ani zďaleka také jednoduché, ako sa na prvý pohľad zdá. A to ani v prípade čiernej stavby, lebo, pretože stavebný úrad nemôže rozhodnúť automaticky. Musí byť doložený vzťah k pozemku. Rovnako stavebný úrad musí vedieť aj to, kto je majiteľom. Čiže ten proces je veľmi, veľmi zdĺhavý. A tento návrh zákona v podstate pomôže samosprávam odstrániť tie nelegálne bilbordy, ktoré sú vlastne takým spoločným záujmom samosprávy aj obyvateľov. Ďakujem pekne za vaše pripomienky aj faktické.
Laššáková, Jana, podpredsedníčka NR SR (2012-10-24):
Pán poslanec Daniš, nech sa páči.
P. Paška, predseda NR SR: (2009-02-10):
Nech sa páči, pán poslanec Kondrót.
Lipšic, Daniel, minister vnútra SR (2010-10-14):
Ďakujem veľmi pekne. Vážený pán predsedajúci, vážené pani poslankyne, vážení páni poslanci. Ide o štandardný návrh zákona o poskytovaní dotácií v pôsobnosti ministerstva vnútra, ktorý bol vypracovaný s cieľom upraviť dotácie vyčlenené rozpočtovou kapitolou ministerstva vnútra na príslušný rok v súlade s možnosťami a v súlade so zákonom o štátnom rozpočte. Pôjde o účelové dotácie, ktoré podľa zákona o rozpočtových pravidlách verejnej správy bude možné od 1. januára budúceho roku poskytovať len na základe tohto zákona. Návrh zákona vymedzuje účel, na ktorý bude možné dotáciu poskytnúť. Tento účel je navrhovaný tak, aby pokryl úlohy ministerstva vnútra a jeho podriadených zložiek podľa osobitných zákonov. Návrh ďalej ustanovuje konkrétne právnické osoby, ktorým bude možné dotácie poskytnúť a rozširuje základné podmienky poskytnutia dotácie a náležitosti žiadosti o poskytnutie dotácie podľa zákona o rozpočtových pravidlách verejnej správy. Obsahom návrhu zákona je kontrola hospodárenia, ako aj dodržiavanie podmienok zmluvy o poskytnutí dotácie. V súlade s vládnym programom sa kvôli transparentnosti a kontroly verejnosti má ministerstvo vnútra povinnosť zverejňovať na svojom webovom sídle nielen evidenciu zmlúv o poskytnutých dotáciách, ale aj jednotlivé žiadosti a zmluvy o poskytnutí dotácie. Vážené pani poslankyne, páni poslanci, dovoľujem si vás požiadať o schválenie návrhu zákona a o jeho posunutie do druhého čítania. Ďakujem, pán predsedajúci.
Kočiš, Eduard, poslanec NR SR (2021-11-10):
Ďakujem pekne za slovo, pán predsedajúci. Pán kolega Baška, naozaj ďakujem za zhodnotenie celého stavu, pretože aj vy ako župan vnímate tieto problémy úplne rovnako a vidím, že tieto obavy sú opodstatnené naozaj od východu na západ Slovenska. Pretože veľmi správna poznámka z vašich úst bola tá, že komunitná nemocnica sa rovná vlastne domov sociálnych služieb, oddelenie dlhodobo chorých, rehabilitačné oddelenie, psychiatrické oddelenie, nejaký Parkinson verzus Alzheimer. Toto bude vlastne komunitná nemocnica, kde nebude mať záujem pracovať žiaden lekár špecialista. Lekári nám hrozia odchodom z dôvodu vyčerpanosti, z dôvodu nedostatočnej komunikácie ministerstva zdravotníctva, z dôvodu toho, že hlas pracovníka v medicíne, pracovníka v zdravotníctve odspodu sa vôbec nepočúva a neberie sa vôbec do úvahy, ale je stále iba považovaný za hlas niekoho, kto sa iba ponosuje alebo sťažuje. Detskí pediatri v Bratislavskom samosprávnom kraji chcú napríklad v mesiaci december prerušiť zmluvy, pretože sú vyčerpaní. Ich zdravotné sestry odmietajú pracovať, jednoducho nezvládajú, končia. Tu nám hrozí v takom veľkom meste, ako je Bratislava, kolaps pediatrickej starostlivosti v mesiaci december. Neviem, akým spôsobom sa k tomu ministerstvo chce postaviť. Vyčerpanosť, ktorá je, z medicínskeho personálu akože srší na kilometre ďaleko. Ja tým ľuďom naozaj rozumiem, pretože v mojej rodine pracuje strašne veľa zdravotníckych pracovníkov a vnímam to a naozaj to veľmi chápem. A čo sa týka reformy, tak tá naozaj sa musí začať týkať ambulantnej starostlivosti, lekárov špecialistov, pretože bez tohto personálu nám hrozí kolaps. Nielen bez sestier, nielen bez lekárov, ale aj bez nižšieho zdravotníckeho pers... (Prerušenie vystúpenia časomerom.)
Vášáryová, Magdaléna, poslankyňa NR SR (2012-09-26):
Ďakujem vám, pán poslanec, pán primátor, za vaše vystúpenie v obidvoch tých kauzách, o ktorých ste hovorili. Áno, táto kauza začína byť porovnateľná svojím rozsahom, významom a protizákonnosťou s odvolaním alebo zbavením poslaneckého mandátu poslanca Gauliedera, s tým, čo sme zažili v deväťdesiatych rokoch. Toto nie je prvýkrát, keď máme problém s prezidentským úradom, bez ohľadu na to, kým bol obsadený. Preto som členkou petičného výboru, pretože ja toto považujem za najzávažnejší prípad porušovania právnej istoty nielen občanov, ale aj Slovenska ako právneho štátu. Ste sa pýtali, ako je možné, že niektoré kauzy, niektoré veci, niektoré dovolania sú riešené behom pár hodín, že jednoducho pár hodín trvá, kým dostanete vyrozumenie Najvyššieho súdu, než zareaguje pán prezident. Týmto sa treba zaoberať, ako je možné, že tu sa asi dvíhajú telefóny a niekto určuje. My všetci veľmi dobre vieme, že pokiaľ by bolo v záujme politickej strany SMER, aby bol právoplatne zvolený prokurátor vymenovaný, tak táto strana má páky, táto strana podporila a veľmi vehementne podporila druhé zvolenie prezidenta Gašparoviča. Zrejme to nie je v záujme politickej strany SMER. A práve preto máme pri priamo volenom prezidentovi jedinú možnosť, a to pýtať sa občanov, či sú spokojní s takýmto stavom.
Zmajkovičová, Renáta, podpredsedníčka NR SR (2012-05-15):
Ďakujem. Teraz dávam slovo spravodajcovi, ktorého určil gestorský výbor, výbor pre zdravotníctvo, poslancovi Jozefovi Valockému. Nech sa páči.
Danko, Andrej, predseda NR SR (2017-02-01):
Otváram rozpravu v rámci tretieho čítania . Hlási sa niekto do rozpravy? Vyhlasujem rozpravu za skončenú. Budeme hlasovať o vrátenom zákone ako o celku. Prosím, prezentujme sa a hlasujme. (Hlasovanie.) Ďakujem. Prítomných 141 poslancov, za 80, proti 27, zdržalo sa 34. Konštatujem, že sme uvedený návrh schválili...
P. Hrušovský, predseda NR SR: (2005-05-12):
Prosím pánov poslancov o účasť na hlasovaní. Páni poslanci, prosím, prezentujme sa. Páni poslanci... Panie poslankyne, páni poslanci, vyhlasujem pätnásťminútovú prestávku. (Prestávka.) (Po prestávke.)
Hrnčiar, Andrej, podpredseda NR SR (2018-11-21):
Päť faktických poznámok. Nech sa páči, pán poslanec Grendel.
Blanár, Juraj, podpredseda NR SR (2023-05-10):
Štyri faktické, päť faktických poznámok na vaše vystúpenie. Pán poslanec Suja ako prvý.
Hlina, Alojz, poslanec NR SR (2012-12-17):
Vážená pani predsedajúca, vážení kolegovia, je aj, ako to povedať, ja som sa pohoršoval ešte dávno. Pýtal som sa bývalého ministra Ivana Uhliarika, že ako je to vôbec možné, že, že crazy shopy ako také existujú. A on mi hovoril, že zložitý systém toho, že ako tá látka novoobjavená, proste, kým sa zaradí a neviem čo, že je to mimoriadne neoperatívne. Čiže, ak vychádzame z toho, že toto to má zoperatívniť, tak sa pripájam k tomu, čo tu povedal môj predrečník, že to oceňujem. Nedá mi však nepovedať jednu drobnosť, ktorá, neviem, či existuje na to vysvetlenie, lebo neexistuje na to vysvetlenie, tam sa hovorí, že sa preradí nejaká riziková, zaradí riziková látka po troch rokoch, keď sa to bude skúmať, sa to preradí medzi omamné látky. Neviem, či trojročná lehota je nevyhnutná na to, aby sme zistili, že či niekomu z toho hrabe v hlave, alebo nie. Čiže to mi príde podľa mňa nie celkom operatívne. Čiže aby sme teraz sa nedopadli tam, že kým za tri roky my zistíme, že to preradíme, tak medzitým ten trend sa zase o niečo posunie a bude sa nám to vracať tým obludným spôsobom, ako sme boli svedkami pri crazy shopoch. Tam naozaj už rozum stál. A mám pocit, že jediné, čo nabudilo políciu, bolo to, že nejaké dva týždne predtým, ako uzavreli všetky tie crazy shopy, nechcem povedať, že na moju výzvu, i keď tú výzvu som adresoval, ale bolo to, že čoho sme boli svedkami v Amerike, kde vlastne, tam to pomenovali tak, ako to pomenovali, že to sú drogy kanibalov. A to bolo vlastne to isté, čo bolo v Amerike, bolo u nás v Považskej Bystrici, v Žiline a ja neviem, kde všade, a my sme okolo toho chodili. Ľudia okolo toho chodili, takže ono v zásade zdá sa, že sa to dalo riešiť aj bez tohto návrhu zákona, lebo do dvoch týždňov sa to všetko pozatváralo. Čiže aj z tohto miesta, v tejto chvíli, a ja som, mne aj prišlo potom vyrozumenie z Prezídia, že ako konali v tej veci. Tak oneskorene, ale predsa chcem poďakovať polícii, že konala, ako konala, a vidíte, že to nebolelo. To znamená, že to, čo sa dalo urobiť, sa dalo urobiť veľmi rýchlo a operatívne, len muselo to asi správne nacvaknúť. Takže toto, toto som chcel v tejto veci povedať. Tá trojročná lehota ma mierne, mierne v tomto vyrušuje, že či je v tomto prípade absolútne nevyhnutná. To som chcel povedať. Ďakujem.
Viskupič, Jozef, poslanec NR SR (2015-04-21):
Ďakujem. Mám pocit, že si nefilozofoval, ale troška si predostrel niektoré procesy z teórie a praxe riadenia hlavne. Niektorých poslancov by som sa chcel spýtať, že keby ich bolel boľavý zub a tri roky by sa na to ich zubár pozeral, či by rozprávali rovnako, že zubár nie je zodpovedný za to, že sa tu stala nejaká ďalšia časť. Pritom nemusíme ísť do zdravotníctva, stačí sa pozrieť, keby tri roky opravovali pánovi poslancovi auto a stále by sa vyhovárali na to, že veď predtým to auto vyrobil niekto iný, či by bol taký spokojný a rozprával by o nejakej filozofii a obviňoval opozíciu, že div nie je zodpovedná za to, čo sa deje v ISIS-e. Ja mám však jednu možno výhradu k tomu, čo si hovoril. A to bolo, že ak by sa švédske veľvyslanectvo rozhodlo, že zverejní obsah tej zaujímavej obálky, čo zaujíma celý tuto národ tento (alebo pán Hanzel), že čo by sa stalo, pretože ja mám už aj po tejto schôdzi obavu, keďže ľudová tvorivosť hovorí, že v tejto krajine nie je dôležité byť ani bohatý, ale skôr Široký, tak že by mohol spraviť pán premiér zoznam s tým, „proste v týchto desiatich kauzách som prišiel k takýmto a k takýmto peniazom,“ postavil by sa na tlačovku a povedal by, že „prejavujem teraz účinnú ľútosť, príležitosť robí zlodeja a proste priznávam sa, že som to spravil,“ čo by to s jeho preferenciami a možno aj s nastavením tejto poslaneckej snemovne väčšinovej časti spravilo, ja mám pocit, že by mu mohli tak aj narásť preferencie. A to je tá obludnosť, ktorú tu zažívame, pretože kauza Váhostavu (Široký – Fico) sa už nedá viacej rozpliesť a súhlasím s tým, že ju treba rozseknúť a... (Prerušenie vystúpenia časomerom.)
Sulík, Richard, predseda NR SR (2010-09-07):
Takže poprosím poslancov, aby sa prezentovali a hlasovali. (Hlasovanie.) Prítomných 87 poslancov, 79 hlasovalo za, 2 boli proti, 2 sa zdržali, nehlasovali 4. Hlasovanie je platné. Nech sa páči.
Danko Andrej, podpredseda NR SR (2024-02-27):
Ty si sa videl v zrkadle niekedy, ako vyzeráš?
Fronc, Martin, poslanec NR SR (2010-08-05):
Ďakujem, pán predsedajúci. Pán kolega Čaplovič, ja zostanem vo faktickej rovine. Ja si myslím, že je pravdou, že hlavný problém našej vedy je naozaj zaostávajúca vedecká infraštruktúra. Dobrý výskum sa nedá robiť na zastaraných prístrojoch. V tomto by sme sa možno zhodli. Ale ďalšie veci, keď hovorili ste k špičkovej kvalite. Prvý krok, ktorý ste urobili novelizáciou vysokoškolského zákona, že ste jeden z inštitútov – výskumné univerzity – zrušili. A ten bol zavedený ešte za ministra Ftáčnika. Druhá, ďalšia poznámka. O vede. Viete, mali ste výhrady k tomu, čo v tom návrhu školstva nie je. No, len ja si myslím, že je horšie, keď tam niečo je, a sa neplní, a je to zavádzajúce. A ja k tej vede vám poviem, a mohli by ste vy tie čísla presne povedať. Ja ich viem. Zaviazali ste sa konkrétne číselnou hodnotou z HDP, koľko dáte na vedu. Povedzte, v skutočnosti koľko ste dali, keď odrátame eurofondy, lebo to je jednorazová záležitosť, pretože v skutočnosti to klesá. A ďalšia poznámka. Stratégia 2020 alebo modernizačný program. Ja sa domnievam, že je to dokument, o ktorom by sme mali vážne diskutovať. No ak má byť dôveryhodný, tak musia tam byť veci, ktoré sa skutočne dejú. Vy ste v tom dokumente napísali, že chcete, aby pôsobili zahraniční experti. A v skutočnosti v zákone ste zmenili povinnosť, aby boli zahraniční experti. Povinnosť na fakultatívnu možnosť. Presne naopak. Upozorňoval som aj pána premiéra Fica. A zostalo to tak. Takže mám pocit niekedy, že papier veľa znesie. Ďakujem.
Hrnčiar, Andrej, podpredseda NR SR (2017-01-31):
Reakcia na faktické poznámky, pani poslankyňa Petrík.
Laššáková, Jana, podpredsedníčka NR SR (2012-09-19):
S reakciou na faktické poznámky, pán poslanec Hlina. Nech sa páči.
Laššáková, Jana, podpredsedníčka NR SR (2012-10-18):
Pán poslanec Bublavý.
Laššáková, Jana, podpredsedníčka NR SR (2014-12-12):
Na vystúpenie pána poslanca s faktickou poznámkou pán poslanec Blanár, pán poslanec Susko. Končím možnosť prihlásiť sa s faktickými poznámkami. Nech sa páči, pán poslanec Blanár.
Blanár Juraj, podpredseda NR SR (2022-03-15):
Pán poslanec, musíte reagovať na pána poslanca Schlosára.
Laššáková, Jana, podpredsedníčka NR SR (2013-09-03):
Na vystúpenie pána poslanca nie sú faktické poznámky. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Áno. Nech sa páči, pán minister.
Mihál, Jozef, poslanec NR SR (2013-03-20):
Ďakujem, pán predseda. Chcel by som požiadať kolegyne a kolegov, aby podporili môj návrh, podľa ktorého by sa mal zákon o službách zamestnanosti vrátiť do výboru pre sociálne veci, respektíve výborov, z dôvodu množstva závažnosti a rozsahu vznesených pozmeňovacích návrhov. Je to veľmi dôležitý zákon, ktorý sa dotýka osudov tisícov, desať tisícov nezamestnaných, absolventov a najmä aj občanov so zmenenou pracovnou schopnosťou, chránených dielní. Preto verím, že, kolegyne a kolegovia, podporíte tento môj návrh, aby sme neschválili niečo, čo by nás mohlo v budúcnosti mrzieť.
Grendel, Gábor, podpredseda NR SR (2022-06-16):
Pán poslanec Tomáš Lehotský.
Kollár, Boris, predseda NR SR (2023-02-14):
Ďalší procedurálny návrh, pán poslanec, poslanec Suja, nech sa páči.
Jurinová, Erika, podpredsedníčka NR SR (2013-02-12):
Teraz poprosím pánov poslancov, ktorí sa chcú do rozpravy prihlásiť ústne. Uzatváram možnosť prihlásiť sa. Do rozpravy sa prihlásili 4 poslanci: pán poslanec Matovič, Brocka, Zajac, Kuffa. Nech sa páči, pán Matovič.
Ďuriš Nicholsonová, Lucia, podpredsedníčka NR SR (2018-03-13):
Ďakujem pekne. Otváram všeobecnú rozpravu. Písomne sa neprihlásil nikto. Pýtam sa teraz, či sa chce niekto prihlásiť ústne. Končím možnosť prihlásiť sa do rozpravy. Neprihlásil sa nikto. Týmto vyhlasujem všeobecnú rozpravu za skončenú. Pre istotu sa ešte pýtam, pani ministerka, je niečo, čo by ste chceli dodať? Nie je tomu tak. Prerušujem rokovanie o tomto bode programu. Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 865, návrh na jeho pridelenie na prerokovanie výborom je v rozhodnutí pod č. 899. Opäť poprosím pani ministerku, aby svoj návrh uviedla, nech sa páči.
Hrnčiar, Andrej, podpredseda NR SR (2017-01-31):
Končím možnosť nahlásiť sa s faktickými poznámkami. Nech sa páči, pani poslankyňa Jurinová.
Mezenská, Helena, poslankyňa NR SR (2014-07-01):
Aj pre časovú tieseň, keďže viem, že o jedenástej má byť hlasovanie, tak skúsim skrátiť ten, tú poslednú vec a nosnú, nosnú pripomienku. Bolo by vhodné a naozaj aj v kontexte plnenia smerníc Európskej únie, smernicou o mediáciách by sa vytvoril aj v tomto zákone priestor na to, že okrem podaní na súd v prípade rozporných konaní, v prípade sporov medzi či už vlastníkmi a orgánmi spoločenstva, alebo potom spoločenstvami a správcami bol vytvorený priestor pre vstup mediátorov. No skúsim, pani predsedajúca, prečítať ten návrh, asi ho celý nedočítam do konca, tak neviem, či to necháme po hlasovaní. (Obrátenie sa na predsedajúcu.)
Grendel, Gábor, podpredseda NR SR (2022-06-14):
Ďakujeme, pán predseda. Prosím teraz člena výboru pre financie a rozpočet pána poslanca Gyimesiho, aby informoval Národnú radu o výsledku prerokovania správy vo výbore.
Viskupič, Jozef, poslanec NR SR (2017-05-10):
Ďakujem, pán predseda. Pán predseda parlamentu, chcel by som vás požiadať, ako ste teraz mali možnosť vidieť oznamovanie konania výborov, som členom troch z tých výborov, ktoré dnes sa budú konať o dvanástej, o 12.05 a 12.15. Chcel by som požiadať aj predsedov výborov, aj vedenie parlamentu, aby pri kolízii členstva napríklad v troch výboroch, ako som dnes ja, nejakým spôsobom vplývali na predsedov výborov, aby to nedávali na jeden termín, keďže nie je v ľudských silách byť na výboroch počas 15 minút na všetkých troch. Je to výzva aj kolegom, aby tieto činnosti minimálne koordinovali, pretože vedia, že kultúrny výbor, európsky výbor aj výbor na kontrolu činnosti NBÚ sa jednoducho nedajú zvládať v tom istom čase. Ďakujem.